PROIECT

**REPUBLICA MOLDOVA РЕСПУБЛИКА МOЛДOВА**

 **CONSILIUL RAIONAL РАЙOННЫЙ СOВЕТ**

 **FLOREŞTI ФЛOРЕШТЬ**

**DECIZIE Nr. 08/\_\_\_**

**din \_\_ decembrie 2021**

Cu privire la încetarea raporturilor de serviciu

prin demisie a dlui Catruc Nicolae, secretarul Consiliului raional

 În temeiul art. art. 42 (alin. 3) şi 65 (alin. 1 şi 2) ale Legii nr. 158/2008 cu privire la funcţia publică şi statutul funcţionarului public, art. art. 20 (alin. 1), 43 (alin. 2), 46 (alin. 1) şi 60 (alin. 7) ale Legii privind administraţia publică locală, nr. 436/2006, având în vedere declaraţia de încetare a raporturilor de serviciu prin demisie a dlui Catruc Nicolae, începând cu 01 ianuarie 2022, Consiliul raional **D E C I D E:**

1. Încetează raporturile de serviciu prin demisie a dlui Catruc Nicolae, începând cu 01 ianuarie 2022.
2. În legătură cu încetarea raporturilor de serviciu, conform cererii depuse, se acordă dlui Catruc Nicolae, indemnizaţia unică de 15 % din salariul de bază, determinat, conform gradului şi treptei de salarizare deţinute, pentru unu an complet de vechime în serviciul public (03 august 2020 – 03 august 2021).
3. Contabilitatea Aparatului Preşedintelui raionului va achita dlui Catruc Nicolae, plăţile stabilite de legislaţia în vigoare, în legătură cu încetarea raporturilor de serviciu, inclusiv indemnizaţia conform pct. 2 al prezentei decizii.

Preşedintele şedinţei

Elaborat şi avizat: Vasile Patraşco,

 şeful Serviciului Juridic şi Resurse Umane

Consiliului raional Floreşti

**Notă informativă**

**la proiectul de decizie „Cu privire la încetarea raporturilor de serviciu**

**a dlui Catruc Nicolae, secretarul Consiliului raional Floreşti**

Articolul 65 („Demisia”) din Legea nr. 158/2008 cu privire la funcţia publică şi statutul funcţionarului public, stabileşte că „Funcţionarul public poate înceta raporturile de serviciu prin demisie comunicată în scris persoanei/organului care are competenţa legală de numire în funcţie…”

Folosindu-se de acest drept la 17 decembrie 2021 dl Catruc Nicolae, secretarul Consiliului raional a depus o declaraţie (nr. de intrare 672/03/1-20), pe numele Consiliului raional, prin care declară încetarea raporturilor de serviciu prin demisie, începând cu 01 ianuarie 2022.

Alineatul 2 al aceluiaşi articol din Legea nr. 158/2008, stabileşte că „Demisia nu va fi motivată şi va produce efecte după 14 zile calendaristice de la comunicare”.

Articolul 60 (alin. 5) din Legea nr. 436/2006 privind administraţia publică locală, stabileşte, că „Modificarea, suspendarea şi încetarea raporturilor de serviciu ale secretarului se face, în condiţiile legii, prin decizie a Consiliului raional”.

Articolul 20 (alin. 1) din Legea nr. 436/2006 stabileşte „Deciziile privind numirea şi încetarea raporturilor de serviciu ale secretarului consiliului nu se contrasemnează”.

Totodată, conform cererii depuse de către dl Catruc şi art. 42 (alin. 3) din Legea nr. 158/2008, în legătură cu încetarea raporturilor de serviciu, se propune de a acorda indemnizaţia unică de 15% din salariul de bază determinat, conform gradului şi treptei de salarizare, pentru unu an complet de vechime în serviciul public (03 august 2020 – 03 august 2021).

Vasile Patraşco,

 şeful Serviciului Juridic şi Resurse Umane